Nafarroako Parlamentuko Mahaiak, 2019ko martxoaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, 2019ko *English Week*-erako deialdiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko martxoaren 11n

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Hezkuntzako Departamentuak idatziz erantzun ditzan:

– Hezkuntza Departamentuaren ustez, egokia al da Lehen Hezkuntzako 5. mailako 1.200 ikasle baino gehiagok lortu ezin izatea 2019ko *English Week*-eko toki bat?

– Handituko al duzue toki kopurua edo erreserban geratu diren ikastetxeei eskainiko al diezue alternatibaren bat?

Corellan, 2019ko martxoaren 7an

Foru parlamentaria: Alberto Catalán Higueras